શીર્ષક: ઝાંસીની રાણી અંગેની કવિતાની પંક્તિથી કેમ પરેશાન થાય છે સિંધિયા પરિવાર?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તે પંક્તિ છે: "અંગ્રેજો કે મિત્ર સિંધિયાને છોડી રાજધાની થી." મતલબ કે અંગ્રેજોના મિત્ર સિંધિયાએ પોતાની રાજધાની પણ છોડી દીધી હતી.

સુભદ્રા કુમારી ચૌહાણની આ પંક્તિનો હવાલો આપીને લોકો વારંવાર 1857ની લડાઈમાં સિંધિયા પરિવારે લક્ષ્મીબાઈનો સાથે નહોતો આપ્યો તેની વાત કરે છે.

વર્ષ 2010માં ગ્વાલિયરના ભાજપ શાસિત નગરનિગમની વેબસાઇટે સિંધિયા રાજવી પરિવાર પર આરોપ લગાવતા લખ્યું કે આ પરિવારે રાણી લક્ષ્મીબાઈને નબળો ઘોડો આપીને તેમની સાથે દગો કર્યો હતો.

તે સમયે જ્યોતિરાદિત્ય સિંધિયાના સમર્થકોએ ભાજપનાં તત્કાલિન મેયર સમીક્ષા ગુપ્તાને વેબસાઇટ પરથી 'આપત્તિજનક' સામગ્રીને હટાવવાની માગ કરી હતી. 

તે સમયે ગ્વાલિયરનાં ભાજપ સાંસદ યશોધરા સિંધિયા હતાં, જે સિંધિયા રાજવી પરિવારના જ છે.

લક્ષ્મીબાઈ પર શું બોલ્યાં હતાં વસુંધરા રાજે?

ઑગસ્ટ 2006માં રાજસ્થાનનાં મુખ્ય મંત્રી વસુંધરા રાજે સિંધિયાને ઇન્દોર ખાતે રાણી લક્ષ્મીબાઈની પ્રતિમાના અનાવરણ માટે બોલાવવામાં આવ્યાં હતાં. ત્યારે તેમનો વિરોધ પણ થયો હતો.

વસુંધરાએ ત્યારે આ આરોપોનું ખંડન કર્યું હતું અને કહ્યું હતું કે એક મહિલા તરીકે તેમના મનમાં રાણી લક્ષ્મીબાઈ માટે ખૂબ જ સન્માન છે.

ચૂંટણી સમયે સિંધિયા પરિવાર પર આંગળી ચીંધવા માટે સમાયાંતરે ઇતિહાસને ખોદવામાં આવે છે.

મધ્ય પ્રદેશમાં ભાજપના વરિષ્ઠ નેતા કૈલાશ વિજયવર્ગીય પણ સિંધિયા પરિવાર પર આ પ્રકારના આરોપ લગાવી ચૂક્યા છે.

રાજસ્થાનના વર્તમાન મુખ્ય મંત્રી વસુંધરા રાજે સિંધિયા અને તેમનાં બહેન યશોધરા રાજે સિંધિયા ભાજપમાં છે, છતાં પણ ભાજપના નેતાઓ જ્યોતિરાદિત્ય સિંધિયાને નિશાન બનાવવા માટે રાણી લક્ષ્મીબાઈનો ઉલ્લેખ કરી હુમલો કરે છે. 

વી. ડી. સાવરકરે પોતાના પુસ્તક 'ઇન્ડિયન વૉર ઑફ ઇન્ડિપેન્ડેન્સ 1857'માં આ પરિવારે અંગ્રેજોનો સાથે આપ્યો હોવાનો આરોપ લગાવ્યો છે.

તમે આ વાંચ્યું કે નહીં?

ગ્વાલિયર રાજવી પરિવારોના ઉપલબ્ધ દસ્તાવેજોનું અધ્યયન કરનારા આશિષ દ્વિવેદી કહે છે, "કવિતાને ઇતિહાસના ભાગરૂપે રજૂ ના કરી શકાય." 

"સુભદ્રા કુમારી ચૌહાણે પોતાની કવિતામાં લખ્યું છે કે 'બુંદેલે હરબોલો (એક પ્રકારના કવિ) કે મુહ સે સુની કહાની થી' મતલબ કે આ સાંભળેલી વાત છે."

"તેમણે દસ્તાવેજોના અધ્યયન બાદ આ કવિતા નહોતી લખી. વી. ડી. સાવરકર પણ કોઈ ઇતિહાસકાર નહોતા."

ગ્વાલિયરના વણવંચાયેલા દસ્તાવેજ અંગે ભારતીય ઇતિહાસકારોએ જે પણ લખ્યું છે તે અંગ્રેજોના લખાણનો માત્ર અનુવાદ છે. 

કોઈએ પણ...